

**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr.16 PIELIKUMS**

2024.gada 28.augusts

**LĒMUMS Nr.34**

**Par nekustamo īpašumu “Olīvas” kadastra Nr.8076 008 0075 un “Liesmas A” kadastra Nr.8076 008 0158, Tīrainē, Mārupes pagastā, Mārupes novadā, detālplānojuma apstiprināšanu**

Mārupes novada pašvaldības dome, izskatot nekustamo īpašumu “Olīvas” kadastra Nr.8076 008 0075 un “Liesmas A” kadastra Nr. 8076 008 0158, Tīrainē, Mārupes pagastā, Mārupes novadā, detālplānojuma izstrādātāja Sabiedrības ar ierobežotu atbildību "MC Risinājumi", reģ.Nr. 40103854865, elektronisko iesniegumu (reģistrēts Mārupes novada pašvaldībā 2024.gada 29. jūlijā ar Nr. 1/2.1-2/419), kuru saskaņā ar statūtiem parakstījusi valdes locekle Sanita Šķēle, ar kuru lūgts pieņemt lēmumu par detālplānojuma apstiprināšanu, konstatē:

1. Nekustamais īpašums “Olīvas”, kadastra Nr.8076 008 0075, Tīrainē, Mārupes pagastā, Mārupes novadā, reģistrēts Mārupes pagasta zemesgrāmatas nodalījumā Nr.1007 un īpašuma tiesības uz to ir nostiprinātas SIA ARRE NAMI, reģistrācijas Nr. 40203146533. Īpašums sastāv no neapbūvētas zemes vienības ar kadastra apzīmējumu 8076 008 0075, ar kopējo platību 1 ha.
2. Nekustamais īpašums “Liesmas A”, kadastra Nr.8076 008 0158, Tīrainē, Mārupes pagastā, Mārupes novadā, reģistrēts Mārupes pagasta zemesgrāmatas nodalījumā Nr. 100000397122, un īpašuma tiesības uz to ir nostiprinātas SIA ARRE NAMI, reģistrācijas Nr. 40203146533. Īpašums sastāv no neapbūvētas zemes vienības ar kadastra apzīmējumu 8076 008 0158, ar kopējo platību 1,0327 ha.
3. Saskaņā ar 2013.gada 18.jūnijā apstiprināto Mārupes novada (šobrīd Mārupes pilsētas un Mārupes pagasta) teritorijas plānojumu 2014.-2026. gadam, zemes vienības ar kadastra apzīmējumu 8076 008 0075 un 8076 008 0158, daļēji atrodas funkcionālajā zonā Savrupmāju apbūves teritorijas (DzS), kur noteiktā minimālā jaunveidojamās zemes vienības platība 0,1200 ha un daļēji Autotransporta infrastruktūras objektu teritorijā (TR).
4. Saskaņā ar Mārupes novada domes 2017.gada 30.augusta saistošajiem noteikumiem Nr.24/2017 “Lokālplānojuma Mārupes un Tīraines ciemu ielu tīkla un sarkano līniju precizēšanai, ietverot priekšlikumus atsevišķu zemes vienību funkcionālā zonējuma grozīšanai, Teritorijas izmantošanas un apbūves noteikumi un Grafiskā daļa” (turpmāk – Lokālplānojums) ir apstiprināts lokālplānojums Mārupes un Tīraines ciemu ielu tīkla un sarkano līniju precizēšanai, ar kuru zemes vienībām ar kadastra apzīmējumu 8076 008 0075 un 8076 008 0158 ir spēkā lokālplānojumā noteiktās sarkanās līnijas.
5. Detālplānojuma izstrāde nekustamo īpašumu “Olīvas” kadastra Nr.8076 008 0075 un “Liesmas A” kadastra Nr. 8076 008 0158, Tīrainē, Mārupes pagastā, Mārupes novadā, teritorijai uzsākta atbilstoši Mārupes novada pašvaldības domes 2023.gada 30. augusta lēmumam Nr.47 (protokols Nr.16) “Par detālplānojuma izstrādes uzsākšanu nekustamajos īpašumos “Olīvas” kadastra Nr.8076 008 0075 un “Liesmas A” kadastra Nr.8076 008 0158, Tīrainē, Mārupes pagastā, Mārupes novadā”, ar kuru ir apstiprināts Darba uzdevums Nr. 28/2-8/8-2023, kura derīguma termiņš ir spēkā līdz 2025.gada 30.augustam.
6. 2023.gada 19. septembrī Mārupes novada pašvaldība ar nekustamā īpašuma īpašnieku ir noslēgusi līgumu Nr. 28/2-7/12-2023 par detālplānojuma izstrādi un finansēšanu. Detālplānojuma izstrādātājs ir Sabiedrība ar ierobežotu atbildību "MC Risinājumi", reģ.Nr. 40103854865.
7. Publiskai apspriešanai detālplānojuma projekts nodots ar Mārupes novada pašvaldības domes 2024.gada 29.maija lēmumu Nr. 41 (protokols Nr.10). Publiskā apspriešana norisinājās laikā no 2024.gada 17.jūnija līdz 2024.gada 19.jūlijam. Informācija par publiskās apspriešanas norisi un informēšanas pasākumiem ietverta *Ziņojumā par detālplānojuma publiskās apspriešanas norisi un saņemto priekšlikumu vērā ņemšanu vai noraidīšanu* (turpmāk – *Ziņojums par apspriešanu*), kas publicēts <https://geolatvija.lv/geo/tapis?documents=open#document_28263>
8. Paziņojumi par publisko apspriešanu un attālināto sanāksmi publicēti Ģeoportālā, pašvaldības oficiālajā tīmekļvietnē,  Mārupes novada pašvaldības informatīvajā izdevumā “Mārupes Vēstis”, kā arī informācija nosūtīta to nekustamo īpašumu īpašniekiem, kuru īpašumā esošās zemes vienības robežojas ar detālplānojuma teritoriju. Informācija par publiskās apspriešanas norisi un informēšanas pasākumiem ietverta *Ziņojumā par apspriešanu*.
9. Publiskās apspriešanas sanāksme tika organizēta hibrīdrežīmā: izmantojot tiešsaistes videokonferences sarunu rīku MS Teams platformu un klātienē sanāksmes vietā Daugavas ielā 29, Mārupē, 2024.gada 4.jūlijā, plkst.17.00. Publiskās apspriešanas sanāksmē piedalījās pašvaldības pārstāvji, detālplānojuma izstrādātāja, viens iedzīvotājs klātienē un viens iedzīvotājs attālināti – privātpersonas. Sanāksmes laikā tika pārrunāta situācija par ielu sarkano līniju savienojumu ar citiem īpašumiem. Sanāksmes protokols pievienots Ziņojumā par apspriešanu.
10. Detālplānojuma projekts tika iesniegts institūcijām, kas sniedza nosacījumus detālplānojuma izstrādei. No detālplānojuma izstrādes Darba uzdevumā minētajām institūcijām tika pieprasīti nosacījumi un par detālplānojuma redakciju saņemti astoņi pozitīvi atzinumi. Apkopojums par atzinumiem iekļauts Ziņojumā par apspriešanu.
11. Publiskās apspriešanas ietvaros saņemts viens iesniegums no privātpersonas, kas ir Biedrības “Viskalnu ielas apkaime” valdes loceklis, kurā sniegti iebildumi pret detālplānojumu – iesniedzēju ieskatā potenciālo mājsaimniecību pieaugums pasliktinās esošā ceļa stāvokli un apdraudēs gājēju drošību, jo izbūvējot visas ielas atbilstoši detālplānojuma sarkanajām līnijām, tiktu izveidots īsākais ielu savienojums starp Vecozolu namu daudzstāvu apbūvi un pašvaldības izglītības iestādēm (Mārupes pamatskolu, tagadējo vai jauno PII). Iesniedzēju ieskatā, rezultātā ir paredzama būtiska transporta intensitātes palielināšanās Sauliešu un Viskalnu ielu dzīvojamajās zonās, radot apdraudējumu gājējiem un velobraucējiem, kā arī pasliktinot kopējo iedzīvotāju dzīves kvalitāti. Pamatojums iebildumu noraidīšanai ir iekļauts Ziņojumā par apspriešanu.
12. Nekustamā īpašuma īpašnieks - SIA ARRE NAMI, reģistrācijas Nr. 40203146533, kuras vārdā saskaņā ar statūtiem rīkojas valdes loceklis Arvīds Rencis, detālplānojuma īstenotājs, 2024.gada 26.jūlijā ir saskaņojis Administratīvā līguma par detālplānojuma īstenošanu projektu, kas pievienots šī lēmuma pielikumā.
13. Detālplānojuma redakcija atbilst Mārupes novada (šobrīd Mārupes pagasta un Mārupes pilsētas) Teritorijas plānojuma 2014.- 2026. gadam Teritorijas izmantošanas un apbūves noteikumu un Ministru kabineta 2014. gada 14.oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” prasībām, un ir izpildītas Darba uzdevuma Nr.28/2-8/8-2023 prasības.

Saskaņā ar Teritorijas attīstības plānošanas likuma 29.pantu vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas. Saskaņā ar šo pantu, attiecīgā administratīvā akta neatņemama sastāvdaļa ir ģeoportālā pieejamā apstiprinātā detālplānojuma interaktīvā grafiskā daļa, uz kuru hipersaite ar unikālo identifikatoru ir iekļaujama administratīvajā aktā.

Atbilstoši Teritorijas attīstības plānošanas likuma 31.panta pirmajai, otrajai un trešajai daļai detālplānojumu īsteno saskaņā ar administratīvo līgumu, kas noslēgts starp vietējo pašvaldību un detālplānojuma īstenotāju, kurā iekļauj dažādus nosacījumus, termiņus un atcelšanas atrunas, kā arī prasības attiecībā uz objektu būvdarbu uzsākšanas termiņu, detālplānojuma teritorijas un publiskās infrastruktūras apsaimniekošanu, izbūves kārtām un to secību.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.punkts noteic, ka pašvaldība četru nedēļu laikā pēc minēto noteikumu 118.punktā minēto dokumentu saņemšanas pieņem vienu no šādiem lēmumiem: par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu (119.1.apakšpunkts), vai par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu (119.2. apakšpunkts), vai par atteikumu apstiprināt detālplānojumu, norādot lēmuma pamatojumu (119.3. apakšpunkts).

Ievērojot minēto un ņemot vērā, ka administratīvā līguma noteikumi par detālplānojuma īstenošanu ir saskaņoti, pamatojoties uz Teritorijas attīstības plānošanas likuma 29.pantu, 31.panta pirmo, otro un trešo daļu un Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.1. apakšpunktu, kā arī ņemot vērā **Attīstības un vides jautājumu komitejas** 2024.gada 21.augusta atzinumu pieņemt iesniegto lēmuma projektu *“Par nekustamo īpašumu “Olīvas” kadastra Nr.8076 008 0075 un “Liesmas A” kadastra Nr. 8076 008 0158, Tīrainē, Mārupes pagastā, Mārupes novadā, detālplānojuma apstiprināšanu”,* un pamatojoties uz Pašvaldību likuma 10.panta pirmās daļas 21.punktu,atklāti balsojot ar 17 balsīm „par” *(Andrejs Ence, Valdis Kārkliņš, Ilze Bērziņa, Jānis Kazaks, Jānis Lagzdkalns, Normunds Orleāns, Guntis Ruskis, Ivars Punculis, Ira Dūduma, Andris Puide, Aivars Osītis, Līga Kadiģe, Gatis Vācietis, Uģis Šteinbergs, Dace Štrodaha, Jānis Lībietis, Nikolajs Antipenko)*, „pret” nav, „atturas” nav, **Mārupes novada pašvaldības dome nolemj:**

1. Apstiprināt nekustamo īpašumu “Olīvas” kadastra Nr.8076 008 0075 un “Liesmas A” kadastra Nr. 8076 008 0158, Tīrainē, Mārupes pagastā, Mārupes novadā, detālplānojuma 1.0. redakciju kā galīgo, hipersaite uz apstiprinātā detālplānojuma redakciju Ģeoportālā: <https://geolatvija.lv/geo/tapis#document_28263>.
2. Noteikt, ka detālplānojums īstenojams saskaņā ar noslēgto Administratīvo līgumu (*pielikumā saskaņotais līguma projekts*) par detālplānojuma īstenošanas kārtību, ne ātrāk kā pēc detālplānojuma spēkā stāšanās.
3. Uzdot Mārupes novada pašvaldības izpilddirektora vietniecei attīstības un vides jautājumos pēc detālplānojuma pārsūdzēšanas termiņa beigām slēgt ar nekustamo īpašumu “Olīvas” un “Liesmas A”, Tīrainē, Mārupes pagastā, Mārupes novadā, īpašnieku Administratīvo līgumu (*pielikumā saskaņotais līguma projekts*) par detālplānojuma īstenošanu.
4. Uzdot Attīstības un plānošanas pārvaldei:
   1. Pieņemto lēmumu piecu darba dienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS), tai skaitā nosūtīt izsludināšanai oficiālajā izdevumā “Latvijas Vēstnesis”, izmantojot teritorijas attīstības plānošanas informācijas sistēmu, ievietot pašvaldības tīmekļa vietnē www.marupe.lv un nodrošināt informācijas pieejamību Mārupes novada pašvaldības informatīvajā izdevumā “Mārupes Vēstis”.
   2. Nodrošināt Mārupes novada pašvaldības tīmekļa vietnē saiti uz apstiprināto detālplānojumu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”.
5. Uzdot Mārupes novada Būvvaldei nodrošināt detālplānojuma ietvaros paredzētā būvniecības procesa atbilstību noslēgtajam Administratīvajam līgumam par detālplānojuma īstenošanas kārtību.
6. Uzdot Mārupes novada pašvaldības Attīstības un plānošanas pārvaldei sadarbībā ar Mārupes novada Pašvaldības īpašumu pārvaldi nodrošināt detālplānojuma īstenošanas uzraudzību.
7. Mārupes novada pašvaldības Centrālās pārvaldes Personāla un dokumentu pārvaldības nodaļai pieņemto lēmumu nosūtīt šajā lēmumā norādītajiem adresātiem uz elektroniskā pasta adresēm.

*Atbilstoši Teritorijas attīstības plānošanas likuma 29.pantam vispārīgais administratīvais akts par detālplānojuma apstiprināšanu stājas spēkā pēc paziņošanas.*

*Saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 125.punktu detālplānojuma ierosinātājam un detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) vispārīgo administratīvo aktu par detālplānojuma apstiprināšanu paziņo Administratīvā procesa likumā noteiktajā kārtībā.*

*Atbilstoši Administratīvā procesa likuma 70.panta pirmajai un otrajai daļai, kā arī Paziņošanas likuma 9.panta otrajai daļai administratīvais akts, kas adresātam sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.*

*Saskaņā ar Teritorijas attīstības plānošanas likuma 30.panta pirmo daļu detālplānojumu var pārsūdzēt administratīvajā tiesā Administratīvā procesa likumā noteiktajā kārtībā mēneša laikā pēc tam, kad paziņojums par detālplānojuma apstiprināšanu ir publicēts oficiālajā izdevumā “Latvijas Vēstnesis”.*

Pašvaldības domes priekšsēdētājs Andrejs Ence

*Sagatavoja Attīstības un plānošanas pārvaldes*

*Teritorijas plānotāja S. Buraka*

*Lēmumprojektā norādītie normatīvie akti ir spēkā*

*un attiecināmi uz lēmumprojektā minēto gadījumu.*

*Juridiskās nodaļas vadītāja N. Zālīte*